b"\n_START_ARTICLE_\nMaurice Garin\n_START_SECTION_\nKariera\n_START_PARAGRAPH_\nNjegova kolesarska kariera se je za\xc4\x8dela leta 1892 v severni Franciji, kjer je tekmoval skupaj s svojima bratoma Ambroisom in C\xc3\xa9sarom na regionalnih dirkah. \xc5\xbde leto kasneje je dobil 24-urno dirko po Li\xc3\xa8gu v Belgiji, leta 1895 je sledila zmaga na vztrajnostni dirki Bol d'Or v Vincennskem parku jugovzhodno od Pariza. Leta 1900 je sodeloval na olimpijskih igrah, kjer je v 24-urni kolesarski dirki za profesionalce, s strani MOK nepriznani kot olimpijski, osvojil bronasto medaljo. V letu 1902 je zmagal na 500 km dolgi dirki Bordeaux-Pariz, leto kasneje pa je bil skupni zmagovalec prve dirke po Franciji. Dobil je tudi drugo dirko po Franciji, vendar je bil kasneje diskvalificiran zaradi nepojasnjenih vzrokov."